Københavns Adresseavis, 1837-07-27
En ung Pige, af borgerlig Stand, som i nogen Tid har havt Underviisning i et Herskabskjøkken og for Tiden er hos en agtet Familie paa Landet, hvorfra god Anbefaling kan skaffes, ønsker sig Condition til 1ste Nov. d. A. hos en Familie, helst paa Landet, eller i en Kjøbstad i Siælland, hvor hun kunne deeltage i Huusholdningen og andre i Huset forefaldende Forretninger. De herpaa Reflecterende ville behage at henvende sig paa Hjørnet af Raadhuusstrædet og Compagnistrædet Nr. 42, 1ste Sal.